વિકિપીડિયાની! સહી જવાબ, પણ એચટીએમએલ કે જાવા વિશે શીખવું હોય તો? હવે વાત જરા કોમ્પ્લીકેટેડ બને કારણ કે કોઈ પણ વિષયની ખાસ્સી ઊંડી માહિતી મેળવવી હોય તો વિકિપીડિયાનો જોટો ન જડે, પણ જ્યારે કોઈ વિષય બાબતે માત્ર માહિતી ન મેળવવી હોય, પણ એનું શિક્ષણ મેળવવું હોય ત્યારે વિકિપીડિયાથી કંઈક વિશેષ જોઈએ. એચટીએમએલનું જ ઉદાહરણ આગળ ધપાવીએ તો વિકિપીડિયા પર તેનો આર્ટિકલ તો મળે અને તેમાં આ હાયપરટેક્સ્ટ માર્કઅપ લેંગ્વેજનો આખ્ખો ઇતિહાસ જાણવા મળે અને અત્યારની લેટેસ્ટ એચટીએમએલ-ફાઇવ વિશે પણ જાણકારી મળે, પણ એ લેખ વાંચીને એચટીએમલનો ઉપયોગ શીખી શકાય નહીં.